 שנותינו
יש לי דבר מה להגיד לך, להמתיק איתך סוד כביר; זה לא סתם עוד דבר של מה בכך ולכן אכתוב זאת בשיר; הידעת שאני אוהב אותך, שזה אומר גם לכאוב למכביר; וממרום חמישים שנותינו, יש כבר הרבה על מה להצהיר...; שהיית לי מקלט ובית, שהיית בעצמך סערה; השנים אכן חולפות ועדיין, ישותך כאן במלוא הדרה; הידעת שאני אוהב אותך, שזה אומר גם לכאוב למכביר; וממרום חמישים שנותינו, יש הרבה תודה להכיר...; ואיתך הן הלכתי בדרך והדרך היתה לי את; בדרכנו פגשנו כל ערך, אני הייתי לך מים, את היית לי לדת; הידעת שאני אוהב אותך, שזה אומר גם לכאוב למכביר; וממרום חמישים שנותינו, יש הרבה נשכחות להזכיר...; 